CELEX: 22021D2213
Language: hu
Date: 2021-11-26 00:00:00
Title: Az EU–Egyiptom Társulási Tanács 1/2021 ajánlása (2021. november 26.) az EU–Egyiptom partnerségi prioritások érvényességének meghosszabbításáról [2021/2213]

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 447/8
               
            
         AZ EU–EGYIPTOM TÁRSULÁSI TANÁCS 1/2021 AJÁNLÁSA
         (2021. november 26.)
         az EU–Egyiptom partnerségi prioritások érvényességének meghosszabbításáról [2021/2213]
         AZ EU–EGYIPTOM TÁRSULÁSI TANÁCS,
         tekintettel az egyrészről az Európai Közösségek és tagállamaik, és másrészről az Egyiptomi Arab Köztársaság közötti társulás létrehozásáról szóló euromediterrán megállapodásra,
         mivel:
         
                     (1)
                  
                  
                     Az egyrészről az Európai Közösségek és azok tagállamai, másrészről az Egyiptomi Arab Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 2001. június 25-én írták alá, és az 2004. június 1-jén hatályba lépett.
                  
               
                     (2)
                  
                  
                     A megállapodás 76. cikke alapján a Társulási Tanács megfelelő ajánlásokat tehet.
                  
               
                     (3)
                  
                  
                     A megállapodás 86. cikke kimondja, hogy a feleknek meg kell hozniuk azon általános vagy konkrét intézkedéseket, amelyek a megállapodás szerinti kötelezettségeik teljesítéséhez szükségesek, és gondoskodniuk kell arról, hogy a megállapodásban meghatározott célkitűzések megvalósuljanak.
                  
               
                     (4)
                  
                  
                     A Társulási Tanács 2017. július 25-i ülésén az Európai Unió és Egyiptom megállapodott a 2017 – 2020 közötti időszakra a partnerség számára irányadó, a Társulási Tanács 1/2017 ajánlásában (2) meghatározottak szerinti partnerségi prioritásokról.
                  
               
                     (5)
                  
                  
                     Az Európai Unió levelét követően mindkét fél megállapodott arról, hogy a partnerség megszilárdításához irányadó dokumentumként az EU–Egyiptom partnerségi prioritások érvényességét az új, aktualizált partnerségi prioritások elfogadásáig meg kell hosszabbítani.
                  
               
                     (6)
                  
                  
                     A Társulási Tanács eljárási szabályzatának 10. cikke lehetővé teszi, hogy az ülések közötti időszakban írásbeli eljárás útján fogadjanak el ajánlásokat, ha mindkét fél egyetért ezzel,
                  
               AZT AJÁNLJA:
         
            1. cikk
            A Társulási Tanács írásbeli eljárással eljárva azt ajánlja, hogy a Társulási Tanácsban 2017. július 25-én elfogadott EU–Egyiptom partnerségi prioritások érvényességét az új, aktualizált partnerségi prioritásoknak a Társulási Tanács általi elfogadásáig hosszabbítsák meg.
         
         
            2. cikk
            Ez az ajánlás az elfogadásának napján lép hatályba.
         
         
            Kelt Brüsszelben, 2021. november 26-án.
            
               
                  az EU-Egyiptom Társulási Tanács részéről
               
               
                  az elnök
               
               Sameh Hassan SHOUKRY
            
         
         
            (1)  HL L 304., 2004.9.30., 39. o.
         
         
            (2)  Az EU–Egyiptom Társulási Tanács 1/2017 ajánlása (2017. július 25.) az EU–Egyiptom partnerségi prioritásokról való megállapodásról (HL L 255., 2017.10.3., 26. o.).